उन्होंने कहा कि भाजपा आरएसएस की विचारधारा थोप रही है। संविधान की मूल भावना को आहत कर रही है। चाल, चरित्र और चिंतन की बात करने वाली भाजपा ने अनैतिक चरित्र से चाल चली है। वह लोगों के विश्वास की चिता जला रही है। वह येन केन प्रकारेण सत्ता में बने रहना चाहती है। बाद में कांग्रेस नेताओं का एक शिष्टमंडल राज्यपाल द्रौपदी मुर्मू से मिलकर उन्हें राष्ट्रपति को संबोधित ज्ञापन सौंपा। झारखंड में तीन साल पूरे होने पर उन्हें बधाई भी दी।